На рэпартаж карэспандэнта аддзела эканомікі Дар’і Ніканчук “Як над Алізаравым Ставам песні ліліся” адгукнуўся чытач, які назваўся Аляксандрам: “Гэта быў найлепшы дзень! Там было вельмі весела! На свята вёскі Алізараў Стаў прыехалі работнікі Сцяпанкаўскага сельскага Дома культуры. Добра выступілі!” Такая вялікая колькасць клічнікаў сведчыць, што госць свята насамрэч быў у захапленні і свае пачуцці не прамінуў перадаць праз электронную пошту. Са свайго боку, віншуем сцяпанкаўскіх самадзейных артыстаў, якія сваім талентам паланілі як мінімум аднаго з гасцей свята. Верым, што такіх было значна больш, толькі не кожны знайшоў час і магчымасць, каб свае захапленні выказаць пісьмова.